Αλίν Τόσκα

Ο **Αλίν Ντορίνελ Τόσκα** (ρουμανικά: *Alin Dorinel Toşca*) (14 Μαρτίου 1992) είναι Ρουμάνος επαγγελματίας ποδοσφαιριστής, ο οποίος αγωνίζεται ως πλάγιος, αλλά και κεντρικός αμυντικός για την ΦΚ Ουνιβερσιτάτεα Κλουζ, ομάδα της χώρας του.

## Σταδιοδρομία σε συλλόγους

### Πρώτα χρόνια
Αναδείχθηκε μέσω των ακαδημιών της Στεάουα Βουκουρεστίου και έκανε το επαγγελματικό ντεμπούτο του με τη ΦΚ Στεάουα Βουκουρεστίου ΙΙ. Ήταν δανεικός στην Ουνιρέα, με την οποία έπαιξε στο πρώτο του αγώνα στο Πρωτάθλημα, στις 11 Σεπτεμβρίου 2010, εναντίον της Στεάουα. 

Είχε επίσης ένα σύντομο πέρασμα από τη Σαγκεάτα Στεζάρου, πριν γίνει μέλος της Βιτόρουλ Κονστάντσα το 2012, με την οποία είχε πάνω από 50 συμμετοχές. 

### Επιστροφή στη Στεάουα
Τον Μάρτιο του 2014, η Στεάουα ανακοίνωσε την υπογραφή του, με τον παίκτη να εντάσσεται  στην ομάδα το καλοκαίρι. Σκόραρε το πρώτο του γκολ στις 14 Δεκεμβρίου 2014, συνεισφέροντας στην εκτός έδρας νίκη με 3-0 επί της Politehnica Iaşi για το Cupa Ligii. 

### Μπέτις
Στις 24 Ιανουαρίου 2017, μετακινήθηκε στην ισπανική Ρεάλ Μπέτις, υπογράφοντας πενταετές συμβόλαιο. Έκανε το ντεμπούτο του στην Πριμέρα Ντιβισιόν πέντε μέρες αργότερα, παίζοντας και στα 90 λεπτά εναντίον της Μπαρτσελόνα στην ισοπαλία με 1-1.

#### Μπενεβέντο (δανεισμός)
Αφού υποχώρησε στη σειρά προτίμησης, συμφώνησε στον 5μηνο δανεισμό του στη Μπενεβέντο Κάλτσιο της Σέριε Α, στις 31 Ιανουαρίου 2018.

#### ΠΑΟΚ (δανεισμός)
Στις 24 Αυγούστου 2018, πήγε δανεικός στον ΠΑΟΚ για τη σεζόν 2018-19, με δυνατότητα αγοράς. Στον ΠΑΟΚ αποτέλεσε δεύτερη λύση, τόσο για την θέση του αριστερού μπακ, όσο και για την θέση του στόπερ. Συνολικά αγωνίστηκε σε 16 αγώνες προσφέροντας 2 ασίστ, ενώ στέφθηκε πρωταθλητής και κυπελλούχος Ελλάδος, με την ομάδα του ΠΑΟΚ να κάνει το νταμπλ. Με την λήξη του δανεισμού του επέστρεψε στην Μπέτις. Το ίδιο καλοκαίρι υπέγραψε στην τούρκικη Γκαζιαντέπ ΦΚ.

#### Γκαζιαντέπ ΦΚ
Στην ομάδα από την Τουρκία είχε αρκετό χρόνο συμμετοχής και έμεινε μέχρι και το χειμώνα του 2022. Για το επόμενο εξάμηνο, αγωνίστηκε και πάλι στην Μπενεβέντο.

#### Αλ Ριάντ ΣΚ
Το καλοκαίρι του 2023, δόθηκε δανεικός στην Αλ Ριάντ ΣΚ, της Σαουδικής Αραβίας. Έμεινε στην ομάδα μέχρι και το καλοκαίρι του 2024.

#### Μπενεβέντο
Με την λήξη του δανεισμού του, επέστρεψε στην Ιταλία και την Μπενεβέντο.

#### ΦΚ Ουνιβερσιτάτεα Κλουζ
Την σεζόν 2025-2026, επέστρεψε στην Ρουμανία και την ομάδα της ΦΚ Ουνιβερσιτάτεα Κλουζ. 

## Εθνική ομάδα
Η πρώτη του συμμετοχή με την Εθνική Ρουμανίας, έγινε στις 23 Μαρτίου 2016, μπαίνοντας ως αλλαγή, σε μία φιλική νίκη με 1-0 επί της Λιθουανίας, στο Τζιούρτζιου. 

## Στατιστικά σταδιοδρομίας

### Με συλλόγους

: *Μέχρι τις 6 Ιανουαρίου 2026*.

### Με την Εθνική

: *Μέχρι τις 10 Σεπτέμβρη 2024*. 

## Διακρίσεις

### Με συλλόγους
**Στεάουα Βουκουρεστίου** 

* Πρωτάθλημα Ρουμανίας: **1** 2014-15 
* Κύπελλο Ρουμανίας: **1** 2014-15 
* Cupa Ligii: **2** 2014-15, 2015-16

**ΠΑΟΚ**
* Κύπελλο Ελλάδας: **1** 2018-19
* Πρωτάθλημα Ελλάδας: **1** 2018-2019

## Παραπομπές


## Εξωτερικοί σύνδεσμοι

*Προφίλ στο Transfermakrt.com
*   
*   
*    

Κατηγορία:Ρουμάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρουμανίας Κ21
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές ΦΚ Ουνίρεα Ουρζιτσένι
Κατηγορία:Ποδοσφαιριστές Λίγκα 2 (Ρουμανία)
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές ΦΚ Βιιτόρουλ Κονστάντσα
Κατηγορία:Ποδοσφαιριστές Στεάουα Βουκουρεστίου
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ρουμάνοι ποδοσφαιριστές στο εξωτερικό
Κατηγορία:Ποδοσφαιριστές Μπενεβέντο Κάλτσιο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Γκαζιαντέπ Φ.Κ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία